27. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 98246 της 27/28 Σεπτ. 1994 (ΦΕΚ Β΄ 732) Καθορισμός Δικαιωμάτων συμβολαιογράφων. Έχοντας υπόψη: 1)Του άρθρ. 6 του Νόμ. 1558/85 (ΦΕΚ 137/Α/ 1985). 2)Της παρ. 1 του άρθρ. 95 του Νόμ. 670/77 «περί Κώδικος Συμβολαιογράφων». 3)Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του κρατικού προϋπολογισμού. 4)Την αριθ. 2044/94 απόφαση της Επιτροπής τιμών και Εισοδημάτων: Καθορίζουμε τα δικαιώματα των συμβολαιογράφων ως εξής: Άρθρ.1.-Για τη σύνταξη παντός συμβολαιογραφικού εγγράφου ο Συμβολαιογράφος παίρνει σαν αμοιβή: α)Πάγιο δικαίωμα δραχμές 800. β)Επί πλέον της αμοιβής αυτής και προκειμένου για πράξεις το αντικείμενο των οποίων αποτιμάται σε χρήμα, αναλογικό δικαίωμα, σε ποσοστό κανονιζόμενο με βάση τη δηλουμένη στο συμβόλαιο αξία του αντικειμένου της σύμβασης ή την καθοριζόμενη από την αρμόδια αρχή μεγαλύτερη αξία 3% για το μέχρι 120.000 δραχμών ποσό της αξίας του αντικειμένου της σύμβασης και 1,20% για πέραν των 120.000 δρχ. ποσό. Άρθρ.2.-1.Κατ’ εξαίρεση του ορισμού του άρθρ. 1 της παρούσας τα δικαιώματα των συμβολαιογράφων επί των κατωτέρω αναφερομένων πράξεων καθορίζονται ως εξής: α)Για κάθε ενέργεια πλειστηριασμού πάγιο δικαίωμα 1000 δραχμές και αναλογικό σε ποσοστό 5% επί του πλειστηριάσματος. Το ποσό αυτό καταβάλλεται από τον τελευταίο υπερθεματιστή και δεν μπορεί να είναι μικρότερο των 3.000 δρχ. ούτε μεγαλύτερο των 17.000 δραχμών. Επί περισσοτέρων του ενός υπερθεματιστών διαφόρων ακινήτων καταβάλλεται από του καθένα απ’ αυτούς το επί του οικείου πλειστηριάσματος δικαίωμα. Σε περίπτωση ματαίωσης του πλειστηριασμού λόγω αναστολής ή αναβολής μετά την έκδοση από τον Συμβολαιογράφο του προγράμματος σε 3.000 δρχ. και για κάθε μεταγενέστερη ματαίωση για τον ίδιο λόγο σε 1.500 δραχμές. β)Για τη σύνταξη πίνακα κατάταξης σε 2.500 έως 10.000 δραχμές. γ)Για τη σύνταξη απογραφής πάγιο δικαίωμα 200 δρχ. και αναλογικό σε ποσοστό 3% επί της αξίας της απογραφομένης περιουσίας μέχρι του ποσού των 15.000 δρχ., πέραν δε του ποσού αυτού 2% σε βάρος των δικαιούχων. Το αναλογικό αυτό δικαίωμα δεν μπορεί να είναι κατώτερο των 2.000 δρχ. ούτε ανώτερο των 10.000 δραχμών. Ο υπολογισμός δε του δικαιώματος αυτού γίνεται επί του μετά την αφαίρεση των αποδεδειγμένων χρεών υπολοιπομένου ποσού του ενεργητικού. δ)Για τη σύνταξη δημόσιας διαθήκης σε δρχ. 2.000 μέχρι και 15.000 και για κάθε πρόσθετο φύλλο σε 600 δρχ. μέχρι 10 φύλλα και σε 500 δραχμές για κάθε επόμενο. ε)Για την κατάθεση μυστικής διαθήκης σε δρχ. 1.000 έως 2.500, για την κατάθεση δε ιδιογράφου διαθήκης σε 1.000 δραχμές. στ)Για τη δημοσίευση κάθε διαθήκης δημόσιας ή κατατεθειμένης, μυστικής ή ιδιογράφου σε 2.000 δρχ., επιπλέον ο Συμβολαιογράφος λαμβάνει έξοδα κινήσεως σε περιπτώσεις μεταβάσεως εκτός της έδρας του για δημοσίευση μυστικής ή εκτάκτου διαθήκης κατ’ επιταγή του άρθρ. 1769 του Α.Κ.. ζ)Επί καταστατικών Ανωνύμων Εταιρειών πάγιο δικαίωμα 2.000 δραχμών και αναλογικό δικαίωμα σε ποσοστό 2% επί του Μετοχικού Κεφαλαίου μη δυναμένου να υπερβεί τις 75.000 δραχμές. η)Για πράξεις που συντάσσονται επί παγίου τέλους χαρτοσήμου σε 2.000 δρχ. για το πρώτο φύλλο και 600 δρχ. για κάθε πρόσθετο φύλλο ή αντίγραφο μέχρι 10 φύλλα και 500 δραχμές για κάθε επόμενο.  Εξαιρούνται: α)τα πληρεξούσια των δημοσίων υπαλλήλων, των συνταξιούχων του δημοσίου και των θυμάτων πολέμου καθώς και τα πληρεξούσια προς λήψη συντάξεων, μερίσματος και κάθε άλλου ποσού που καταβάλλεται από τα κάθε είδους Ταμεία, Ιδρύματα, ή Οργανισμούς Προνοίας ή Ασφαλίσεων επί των οποίων το δικαίωμα περιορίζεται στο μισό αυτού και β)τα διαμαρτυρικά επί των οποίων τα δικαιώματα καθορίζονται σε 500 δρχ. για το πρώτο φύλλο και σε 200 δρχ. για κάθε πρόσθετο φύλλο. (Αντί για τη σελ. 432,05(ε) Σελ. 432,05(ζ) Τεύχος 1363 Σελ. 77 Συμβολαιογραφικά Δικαιώματα 6.Ε.γ.27 Ως πράξεις επί παγίου τέλους χαρτοσήμου που συντάσσονται για την απόληψη των κατά το εδάφιο αυτό δικαιωμάτων νοούνται μόνο τα πληρεξούσια, διαμαρτυρικά, πράξεις καταθέσεων εγγράφων, ένορκοι βεβαιώσεις ή έκδοση απογράφου. Επίσης δε οι πράξεις που ανάγονται σε εξόφληση ή επανάληψη συμβολαίων για τα οποία προπληρώθηκε το τέλος της σύμβασης και τα δικαιώματα του συμβολαιογράφου κατά την αρχική κατάρτιση αυτών και οι πράξεις γενικά οι οποίες συντάσσονται επί παγίου τέλους, λόγω μη καθορισμού σ’ αυτές της αξίας του αντικειμένου των. θ)Για τη σύνταξη σύστασης οριζοντίου ιδιοκτησίας η σύνταξη κανονισμού πολυκατοικιών σε δρχ. 1.000 μέχρι 16.000. Για κάθε πρόσθετο φύλλο και για καθένα από τα αντίγραφα και μέχρι 10 φύλλα σε 600 δραχμές, για κάθε δε πέραν τούτων φύλλο σε 500 δραχμές. ι)Για τη σύνταξη δήλωσης αποδοχής κληρονομίας ή κληροδοσίας σε δρχ. 1.000 έως 8.000. ια)Για τα προσύμφωνα σε 600 δραχμές κατά φύλλο μέχρι 10 φύλλα και για κάθε πέραν τούτων πρόσθετο φύλλο σε 500 δραχμές. ιβ)Για το προσύμφωνο με αρραβώνα εκτός του παγίου δικαιώματος του προηγουμένου σε αναλογικό δικαίωμα κατά το εδάφ. β ΄του άρθρ. 1, το οποίο προσδιορίζεται εκ του καταβληθέντος ποσού ή μέχρι του οριστικού συμβολαίου καταβλητέου αρραβώνα. Τα τελευταία αυτά αναλογικά δικαιώματα συμψηφίζονται κατά τη σύνταξη του εμπροθέσμως συντασσομένου οριστικού συμβολαίου αφού αφαιρεθεί ο αρραβώνας που καταβλήθηκε κατά τη σύνταξη του προσυμφώνου αρραβώνα. Άρθρ.3.-1.Τα δικαιώματα του Συμβολαιογράφου ορίζονται περαιτέρω ως εξής: α)Για τα εκδιδόμενα αντίγραφα περιλήψεις και πιστοποιήσεις σε 600 δραχμές μέχρι 10 φύλλα και σε 500 για κάθε επόμενο. β)Για κάθε πρόσθετο φύλλο των συντασσομένων συμβολαίων και εκθέσεων απογραφών σε 600 δρχ. μέχρι 10 φύλλα και σε 500 για κάθε επόμενο. γ)Για κάθε πράξη που συντάσσεται κατόπιν αιτήσεως των συμβαλλομένων εκτός του γραφείου αυτών σε 1.000 δρχ. για δε τις εκτός του δήμου ή της κοινότητας της έδρας σε 2.000 δραχμές. Σελ. 432,06(ζ) Τεύχος 1363 Σελ. 78 Για κάθε δε παρ’ αυτού, κατόπιν αιτήσεως των συμβαλλομένων, επιμέλεια και κατάθεση εγγράφων στα Υποθηκοφυλακεία για μεταγραφή εγγράφων και εξάλειψη υποθήκης, άρση κατασχέσεως προσημειώσεως και διεκδικήσεως και μόνο, εφόσον ο ίδιος ο Συμβολαιογράφος δεν ασκεί τα καθήκοντα του Υποθηκοφύλακα, σε 1.000 δραχμές. δ)Το δικαίωμα γενικά του Συμβολαιογράφου για οποιαδήποτε πράξη δεν μπορεί να είναι κατώτερο των 200 δραχμών. 2.Για τα εκδιδόμενα από τα Αρχειοφυλακεία αντίγραφα το δικαίωμα ορίζεται σε 300 δρχ. κατά φύλλο. Άρθρ.4.-Τα δικαιώματα του Συμβολαιογράφου για την παράσταση προς εκτέλεση των οριζομένων στη διάταξη της παρ. 2 του άρθρ. 32 του Νόμ. 2190 καθηκόντων, ορίζονται σε 4.000 δραχμές. Άρθρ.5.-Εάν με το ίδιο συμβόλαιο καταρτίζονται περισσότερες δικαιοπραξίες τα δικαιώματα του Συμβολαιογράφου κανονίζονται για κάθε μία απ’ αυτές ξεχωριστά. Άρθρ.6.-1.Ο Συμβολαιογράφος υποχρεώνεται να καταβάλλει από τα δικαιώματα του στο Ταμείο Νομικών τα κατά τις ισχύουσες διατάξεις εκάστοτε οριζόμενα. 2.Επίσης επί των Συμβολαιογραφικών εγγράφων εισπράττονται από τους Συμβολαιογράφους υπέρ του Ταμείου Νομικών ως δικαίωμα τα εκάστοτε οριζόμενα κατά τις ισχύουσες διατάξεις. 6.Ε.γ.27 Συμβολαιογραφικά Δικαιώματα Άρθρ.7.-Για τα δικαιώματα των Συμβολαιογράφων, στις περιπτώσεις που υπόχρεος για την καταβολή αυτών είναι το δημόσιο, Ν.Π.Δ.Δ., Η Τράπεζα της Ελλάδος και η Αγροτική Τράπεζα της Ελλάδος, θα εξακολουθήσει να ισχύει η απόφαση αριθ. 2470/1978 (ΦΕΚ 56 τ. Β΄/1978). Εξουσιοδοτείται ο Υπουργός δικαιοσύνης να προβεί στις απαραίτητες ενέργειες για την υλοποίηση της απόφασης αυτής. 